**აქცია „ორიფლეიმის სილამაზის პრემია“**

**სრული წესები და პირობები**

1. **აქციის დასახელება**

„ორიფლეიმის სილამაზის პრემია“

1. **ინფორმაცია აქციის ორგანიზატორის შესახებ**

სახელწოდება: შპს. „ორიფლეიმ ჯორჯია“

მისამართი: საქართველო, ქ. თბილისი, დ. აღმაშენებლის გამზ. 61

ტელ. +9955 32 2911064

1. **აქციის ჩატარების ვადები**
   1. **აქციის მოქმედების სრული პერიოდი:** 2019 წლის „18“ თებერვლიდან 2019 წლის „23“ აპრილის ჩათვლით პერიოდში (სასაათო სარტყელი: საქართველო)
   2. **აქციის ნამუშევრების წარდგენის ვადა:** 2019 წლის 11 მარტიდან 2019 წლის 14 აპრილამდე პერიოდში
   3. **აქციის შედეგების შეჯამება და 5 ფინალისტის შერჩევა:** 2019 წლის 15 აპრილიდან 2019 წლის 22 აპრილამდე პერიოდში.
   4. **ფინალური დავალება და შედეგების მიხედვით აქციის გამარჯვებულების (1, 2, 3 ადგილები) გამოვლენა და გამოცხადება:** 2019 წლის 23 აპრილი. შედეგების გამოქვეყნება მოხდება ორგანიზატორის ოფიციალურ ინტერნეტ გვერდებზე და სოციალურ ქსელებში.
   5. **აქციის გამარჯვებულის/გამარჯვებულების დაჯილდოება (პრიზის/პრიზების გადაცემა):** 2019 წლის 24 აპრილიდან 2019 წლის 30 ივნისის ჩათვლით პერიოდში.
2. **აქციის ჩატარების ადგილი**
   1. აქცია ტარდება საქართველოს ტერიტორიაზე, სოციალურ ქსელში [www.facebook.com](http://www.facebook.com)
3. **აქციის მონაწილეთა წესების შესახებ ინფორმირების თანმიმდევრობა და მეთოდი**
   1. აქციის მონაწილეთა ინფორმირება ხდება აქციის მიმდინარეობის მთელი პერიოდის განმავლობაში, ინფორმაციისა და წესების განთავსებით ინტერნეტის გლობალურ ქსელში, მისამართებზე [www.oriflame.ge](http://www.oriflame.ge) და [www.facebook.com/OriflameGeorgiaOfficial](http://www.facebook.com/OriflameGeorgiaOfficial)
   2. ჩატარებული აქციის შედეგების განთავსება ხდება ინტერნეტის გლობალურ ქსელში, შპს „ორიფლეიმ ჯორჯიას“ კორპორატიულ გვერდებზე მისამართებზე [www.oriflame.ge](http://www.oriflame.ge) და [www.facebook.com/OriflameGeorgiaOfficial](http://www.facebook.com/OriflameGeorgiaOfficial)
4. **აქციის საპრიზო ფონდი** 
   1. აქციის საპრიზო ფონდს შეადგენს:
      1. I ადგილის მფლობელი გამარჯვებულისთვის - ფულადი ჯილდო 1500 (ერთი ათას ხუთასი და 00) ლარი და ხელსაწყო დეკორატიული კოსმეტიკის ჩასაწყობად
      2. II ადგილის მფლობელი გამარჯვებულისთვის - პროფესიონალური ვიზაჟისტის კურსები და ორიფლეიმის დეკორატიული კოსმეტიკური პროდუქციის 1 წლის მარაგი (კოდებს და რაოდენობას არჩევს ორგანიზატორი და აცხადებს აქციის გამარჯვებულების გამოვლენასთან ერთად)
      3. III ადგილის მფლობელი გამარჯვებულისთვის - ორიფლეიმის დეკორატიული კოსმეტიკური პროდუქციის 1 წლის მარაგი (კოდებს და რაოდენობას არჩევს ორგანიზატორი და აცხადებს აქციის გამარჯვებულების გამოვლენასთან ერთად).
5. **აქციის მონაწილეები და მონაწილეობის პირობა**
   1. **აქციის მონაწილეები:**
      1. აქციაში მონაწილეობა შეუძლიათ მხოლოდ 18 წელს მიღწეულ, ქმედუნარიან პირებს, საქართველოს მოქალაქეებს, ან უცხოელებს, ასევე მოქალაქეობის არმქონე პირებს, რომლებიც ცხოვრობენ საქართველოს ტერიტორიაზე. არასრულწლოვან პირებს აქციაში მონაწილეობა არ შეუძლიათ. აქციაში მონაწილეობას ვერ მიიღებენ ორგანიზატორის თანამშრომლები, მისი პარტნიორი პირები, ოჯახის წევრები, ასევე სხვა იურიდიული პირის მუშაკები, რომელნიც ჩართულნი არიან აქციის ორგანიზებასა და ჩატარებაში და მათი ოჯახის წევრები.
   2. **აქციაში მონაწილეობის წესები და მექანიკა:**
      1. აქციაში მონაწილეობისათვის, საჭიროა:
         1. მონაწილის რეგისტრაცია ფეისბუქის სოციალურ ქსელში, ორიფლეიმის კორპორატიულ გვერდზე განთავსებულ სპეციალურ, აქციის სარეგისტრაციო ფორმაში <https://www.facebook.com/OriflameGeorgiaOfficial/> . მონაწილეობისთვის სავალდებულოა მონაწილე პირი წარმოადგენდეს კომპანია ორიფლეიმის VIP მომხმარებელს
         2. 5 კვირის განმალობაში, აქციის ფეისბუქ გვერდზე გამოქვეყნებული 5 დავალების შესრულება, რომელიც გულისხმობს სხვადასხვა ტიპის მაკიაჟის გაკეთებას მონაწილის მიერ შერჩეული „მოდელისთვის“ (ყოველი მომდევნო დავალების შესასრულებლად შესაძლებელია სხვადასხვა მოდელის გამოყენება) მხოლოდ ორიფლეიმის პროდუქტების გამოყენებით და დავალების შესრულების პროცესის ამსახველი ვიდეო მასალის განთავსება მონაწილის პირად ფეისბუქ გვერდზე ჰეშთეგით #ორიფლეიმისპრემია. შესაძლებელია ასევე ვიდეოს განთავსება YouTube გვერდზე და შესაბამისი ბმულის განთავსება ფეისბუქ გვერდზე ჰეშთეგით #ორიფლეიმისპრემია. სავალდებულოა ვიდეო მასალაში ჩანდეს ორიფლეიმის პროდუქცია, რითიც მოხდა მაკიაჟის გაკეთება. სავალდებულოა ვიდეო მასალა ღია იყოს მნახველებისთვის, რათა ორგანიზატორმა შეძლოს მისი სოციალურ ქსელში მოძიება და ნახვა.
         3. ნამუშევარი არ უნდა არღვევდეს საქართველოს კანონმდებლობას, არ უნდა წარმოადგენდეს ალკოჰოლური სასმელების, თამბაქოს ნაწარმის მოხმარება/გავრცელების პროპაგანდას, ასევე არ უნდა ლახავდეს მოქალაქეთა ღირსებას, არ უნდა აღძრას მათში უღირსი, უკანონო და სასტიკი ქმედებების ჩადენის სურვილს. არ უნდა შეურაცხყოს მოქალაქეთა რელიგიური გრძნობები, დაუშვებელია შეურაცხყოფა სქესის, რასის, ნაციონალობის, პროფესიის, სოციალური კატეგორიის ასაკის, ენისა და მოქალაქეობის გამო. დაუშვებელია სახელმწიფო სიმბოლიკის (დროშა, გერბი, ჰიმნი), რელიგიური სიმბოლიკის, კულტურული მემკვიდრეობის ძეგლების შეურაცხყოფა. არ დაიშვება ეროტიკული შინაარსის, ასევე „ორიფლეიმის“ პროდუქციისა და მომსახურების გარდა სხვა პროდუქციისა და მომსახურების რეკლამირებისკენ მიმართული ნაშრომების წარმოდგენა. აღნიშნული წესების დარღვევის შემთხვევაში, ნამუშევარი გამოეთიშება აქციას.
         4. თუკი აქციის ნამუშევარი პასუხობს აქციის ყველა მოთხოვნას და არ არღვევს საქართველოს კანონმდებლობით გათვალისწინებულ წესებს, ის ერთვება აქციის ნამუშევართა რიცხვში და ექვემდებარება აქციის შემფასებელი კომისიის მიერ შეფასებას.
         5. ერთი მონაწილის მიერ ერთი დავალების ფარგლებში განთავსებული ვიდეო პოსტის რაოდენობა შეზღუდულია და არ უნდა აღემატებოდეს ერთს. იმ შემთხვევაში, თუ მონაწილე თითო დავალების ფარგლებში, ამ დავალების შესასრულებლად გამოყოფილ ვადაში განათავსებს ერთზე მეტ ვიდეო ნამუშევარს ჰეშთეგით #ორიფლეიმისპრემია, მას დავალებად ჩაეთვლება ის ნამუშევარი, რომელიც პირველად განთავსდა მოცემულ ვადაში.
         6. 2019 წლის 23 აპრილს ყველა მონაწილე, რომელმაც 5-ვე დავალება შეასრულა, ორგანიზატორის მიერ, მოწვეული ქნება ფინალურ ღონისძიებაზე. მონაწილეების მოწვევა აღნიშნულ ღონისძიებაზე მოხდება ორგანიზატორის მიერ მონაწილეებთან ფეისბუქის სოციალურ ქსელში დაკავშირებით, ასევე მონაწილეების იმ ტელეფონის ნომრებზე დარეკვით, რომელიც მითითებული იყო აქციის სარეგისტრაციო ფორმაში.
         7. 2019 წლის 23 აპრილს აქციის ორგანიზატორი და ჟიურის წევრები გამოაცხადებენ 5 ფინალისტს, რომელმაც საუკეთესოთ შეასრულა 5-ვე დავალება. შერჩევა მოხდება იმ ვიდეო ნამუშევრებით, რომელიც დავალებების შესრულებისას მონაწილეებმა განათავსეს თავიანთ ფეისბუქ გვერდებზე. ნამუშევრების შეფასებისას გათვალისწინებული იქნება შემდეგი კრიტერიუმები:

**მონაწილეთა შეფასების კრიტერიუმები:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| კრიტერიუმი | შეფასება | | | | | | | | | |
| 1 | 2 | 3 | 4 | 5 | 6 | 7 | 8 | 9 | 10 |
| აქციის წესების და პირობების დაცვა |  |  |  |  |  |  |  |  |  |  |
| მაკიაჟის გაკეთების ოსტატობა |  |  |  |  |  |  |  |  |  |  |
| სტილის შეგრძნება და ინდივიდუალური ხედვის გამოვლინება |  |  |  |  |  |  |  |  |  |  |
| საკუთარი ნამუშევრის ვიდეოში წარდგენის ოსტატობა |  |  |  |  |  |  |  |  |  |  |
| მონაწილის და მისი მოდელის/მოდელების მოწესრიგებული გარეგნობა |  |  |  |  |  |  |  |  |  |  |
| კომუნიკაცია ორგანიზატორთან ორგანიზატორის მოთხოვნის შესაბამისად |  |  |  |  |  |  |  |  |  |  |

* + - 1. მონაწილეების შესაფასებლად ჟიურის თითოეული წევრი მონაწილეებს უწერს შესაბამის ქულას 1-დან 10-მდე ზემოთ ჩამოთვლილ თითოეულ კრიტერიუმში. მონაწილეები, ვინც ჯამურად დააგროვებს ქულათა უმაღლეს რაოდენობას, გამოცხადდებიან ფინალისტთა შორის.
      2. 2019 წლის 23 აპრილს, აქციის ორგანიზატორის და ჟიურის წევრების მიერ 5 ფინალისტის გამოცხადების შემდეგ, 5-ვე ფინალისტს მიეცემა საფინალო დავალება
      3. **საფინალო დავალება** გულისხმობს კონკრეტული ტიპის მაკიაჟის გაკეთებას, რასაც ღონისძიებაზე გამოაცხადებს ორგანიზატორი. დავალება იქნება ერთნაირი ყველა ფინალისტისთვის. დავალების შესასრულებლად ფინალისტებს მიეცემათ გარკვეული დრო და მათთვის გამოყოფილი იქნება სივრცე, სადაც ღონისძიების სხვა სტუმრების თვალწინ მოხდება აღნიშნული დავალების შესრულება. დავალების შესასრულებლად საჭირო დეკორატიულ კოსმეტიკას და სხვა რეკვიზიტებს, ასევე მოდელებს, რომელთაც უნდა გაუკეთდეთ მაკიაჟი უზრუნველყოფს ორგანიზატორი. დავალების შესასრულებლად გამოყოფილი რეკვიზიტები და პროდუქცია იქნება ერთნაირი ყველა ფინალისტისთვის. დავალების შესრულებისას ფინალისტებს მოეთხოვებათ აქციის ლოგოტიპით ბრენდირებული მაისურების ჩაცმა.
      4. **ღონისძიების მსვლელობა** აღბეჭდილი იქნება ფოტო/ვიდეო კამერაზე, ასევე დავალების შესრულებისას და ღონისძიების ფარგლებში ფინალისტებსა და სხვა მონაწილეებს მოუწევთ ღონისძიების წამყვანებისთვის ინტერვიუს მიცემა ორგანიზატორის სურვილის შემთხვევაში. ღონისძიებას დაესწრება აქციის ორგანიზატორი, ჟიურის წევრები, ორგანიზატორი კომპანიის პარტნიორები, ტექნიკური ჯგუფი და მოწვეული სტუმრები. ღონისძიება გაფორმებული იქნება მუსიკალურად, მათ შორის ფინალისტების მიერ საფინალო დავალების შესრულებისას.
      5. ფინალური დავალების შესრულების მიხედვით, ღონისძიების ფარგლებში გამოცხადდება 1, 2, 3 ადგილის მფლობელი გამარჯვებულები, რომელთაც აქციის პირობების თანახმად გადაეცემათ აქციის პრიზები. გამარჯვებულების გამოვლენა მოხდება აქციის ჟიურის მიერ შემდეგი კრიტერიუმების გათვალისწინებით:

**ფინალისტების შეფასების კრიტერიუმები:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| კრიტერიუმი | შეფასება | | | | | | | | | |
| 1 | 2 | 3 | 4 | 5 | 6 | 7 | 8 | 9 | 10 |
| აქციის წესების და პირობების დაცვა |  |  |  |  |  |  |  |  |  |  |
| მაკიაჟის გაკეთების ოსტატობა |  |  |  |  |  |  |  |  |  |  |
| სტილის შეგრძნება და ინდივიდუალური ხედვის გამოვლინება |  |  |  |  |  |  |  |  |  |  |
| საკუთარი ნამუშევრის წარდგენის ოსტატობა |  |  |  |  |  |  |  |  |  |  |
| მონაწილის მოწესრიგებული გარეგნობა |  |  |  |  |  |  |  |  |  |  |
| კომუნიკაცია ორგანიზატორთან ორგანიზატორის მოთხოვნის შესაბამისად |  |  |  |  |  |  |  |  |  |  |

* + - 1. მონაწილეების შესაფასებლად ჟიურის თითოეული წევრი მონაწილეებს უწერს შესაბამის ქულას 1-დან 10-მდე ზემოთ ჩამოთვლილ თითოეულ კრიტერიუმში. მონაწილეები, ვინც ჯამურად დააგროვებს ქულათა უმაღლეს რაოდენობას, გამოცხადდებიან ფინალისტთა შორის.
      2. აქციის ორგანიზატორთან აქციის ფარგლებში საჭირო ურთიერთობის დასამყარებლად აუცილებელია გამარჯვებულებმა თან იქონიონ პირადობის დამადასტურებელი მოწმობა ან პასპორტი.
      3. აქციის ორგანიზატორი იტოვებს უფლებას განათავსოს მის კორპორატიულ საკომუნიკაციო წყაროებში აქციის ფარგლებში გამოქვეყნებული ნამუშევრები, ასევე მონაწილეების შესახებ აქციის ფარგლებში ორგანიზატორისთვის მიწოდებული ინფორმაცია, ინფორმაცია ფინალისტების და გამარჯვებულების შესახებ, საფინალო ღონისძიების ამსახველი მასალა, ინფორმაცია საჩუქრების შესახებ.
      4. აქციის ორგანიზატორი იტოვებს უფლებას მონაწილეების, მათ შორის ფინალისტების და გამარჯვებულების შესახებ გაავრცელოს ინფორმაცია მედია წყაროებში. ასევე მოიწვიოს ფინალისტები და გამარჯვებულები მედია სივრცეში აქციაზე სასაუბროდ. აღნიშნულ შემთხვევაში მონაწილეებს ორგანიზატორი უკავშირდება წინასწარ, მინიმუმ 10 კალენდარული დღით ადრე და ატყობინებს დეტალურ ინფორმაციას მედია გაშუქებასთან დაკავშირებით (დრო და ადგილი, ჩაცმულობა და სტილი, სასაუბრო თემები...)

1. **მონაწილის და გამარჯვებულის უფლებები და ვალდებულებები**
   1. **მონაწილეს აქვს უფლება:**
      1. მიიღოს აქციაში მონაწილეობა მოცემული წესებით დადგენილი გზით;
      2. მონაწილის გამარჯვებისა და მის მიერ აღნიშნული აქციის პირობების შესრულების შემთხვევაში, მოითხოვოს კუთვნილი პრიზის მიღება 2019 წლის „31“ დეკემბრის ჩათვლით.
      3. მიიღოს ინფორმაცია აქციის პირობების ცვლილებებთან დაკავშირებით, ასეთის არსებობის შემთხვევაში.

**8.2. მონაწილე ვალდებულია:**

* + 1. გაეცნოს აქციის წესებს;
    2. დაიცვას აქციის წესები;
    3. მიანიჭოს ორგანიზატორს უფლება მისი ნამუშევრის, პირადი ფოტოს, პერსონალური მონაცემების, ინტერვიუს, ან სხვა მასალების გამოყენებაზე, რაც უკავშირდება მის აქციაში მონაწილეობას, აქციის ჩატარების და საჩუქრების გაცემის მიზნით; ასევე, აქციის სარეკლამო და საინფორმაციო მასალის მომზადებისას, ზემოთხსენებული მასალის გამოყენება უვადოდ, ტერიტორიის შეუზღუდავად და რაიმე სახის ანაზღაურების გარეშე;
    4. შეატყობინოს აქციის ორგანიზატორს კორექტული მონაცემები, რომელიც აუცილებელია საჩუქრების გასაცემად.
  1. **გამარჯვებულის ვალდებულებები:**
     1. გამარჯვებულები ვალდებულნი არიან უპასუხონ ორგანიზატორის სატელეფონო ზარს მათ მიერ მითითებულ ნომერზე, რათა მოხდეს აქციის ფარგლებში საჭირო საკითხების შეთანხმება. ასევე ვალდებულნი არიან საჩუქრის მიღებისას თან იქონიონ პირადობის დამადასტურებელი დოკუმენტი (ან მიაწოდონ ორგანიზატორს მისი ელექტრონული ვერსია).

1. **ორგანიზატორის უფლებები და ვალდებულებები**
   1. **ორგანიზატორს აქვს უფლება:**
      1. უარი უთხრას პრიზის გადაცემაზე მონაწილეს, რომელმაც დაარღვია აქციის პირობები, და/ან არ მიაწოდა ორგანიზატორს პირადი მონაცემები.
      2. შეცვალოს გამარჯვებულთა რაოდენობა თუკი აქციის მონაწილეთა მიერ განთავსებული პოსტები არ შეესაბამება აქციის წესებს და პირობებს
      3. აკრძალოს აქციაში იმ პირების მონაწილეობა, ვინც არღვევს აქციის წესებს.
      4. განათავსოს სარეკლამო და სხვა მასალები აქციის შესახებ ნებისმიერ საჯარო რესურსზე;
      5. შეცვალოს აღნიშნული წესები აქციის მიმდინარეობისას და ამასთანავე დროულად შეატყობინოს ცვლილებების შესახებ მონაწილეებს ინფორმაციის განთავსებით საიტზე [www.oriflame.ge](http://www.oriflame.ge) და/ან სოციალურ ქსელში მისამართზე <https://www.facebook.com/OriflameGeorgiaOfficial/>
   2. **ორგანიზატორი ვალდებულია:**
      1. ჩაატაროს აქცია აღნიშნული წესების მიხედვით;
      2. გამარჯვებულებს გადასცეს აქციის წესების მიხედვით კუთვნილი საჩუქრები;
2. **პრიზის მიღების წესები და ვადები**
   1. კუთვნილი პრიზის გადასაცემად, ასევე გამარჯვებულის ინფორმირებისათვის, თუ რა გზით შეძლებს იგი საჩუქრის გამოყენებას, ორგანიზატორი უკავშირდება გამარჯვებულს მის მიერ აქციის სარეგისტრაციო ფორმაში მითითებულ ტელეფონის ნომერზე.
3. **დამატებითი პირობები**
   1. არაფულადი პრიზების ჩანაცვლება არ ხდება ფულადი ექვივალენტით და პირიქით - ფულადი პრიზები არ ჩანაცვლდება არაფულადით. გამარჯვებულის მიერ პრიზის მიღების შეუძლებლობის შემთხვევაში, მან უნდა აცნობოს ამის შესახებ ორგანიზატორს სატელეფონო საუბრისას.
   2. გამარჯვებულის მიერ აღნიშნული დებულების მე-6 პუნქტში მითითებული პრიზის მიღებაზე უარის განცხადების, პრიზის მიღების შეუძლებლობის, ან ორგანიზატორის მიერ პრიზის გადაცემაზე უარის განცხადების შემთხვევაში (აღნიშნული დებულების მე-11 პუნქტში მითითებული პირობების საფუძველზე), ორგანიზატორი არ გადასცემს მას პრიზს.
   3. აქციაში მონაწილეობა ავტომატურად გულისხმობს მონაწილის მიერ წესების გაცნობასა და თანხმობას.
   4. აქციაში მონაწილეობის მიღებით, მონაწილე იძლევა თანხმობას ორგანიზატორის მიერ მისი პირადი მონაცემების დამუშავებაზე, ასევე მისი პერსონალური მონაცემების მესამე პირებისათვის გადაცემაზე, რომლებიც ახორციელებენ აქციის უშუალო რეალიზაციას და რომლებთანაც ორგანიზატორს დადებული აქვს შესაბამისი ხელშეკრულება, უშუალოდ აქციის ჩატარების, პრიზების გადაცემისა და მოგზაურობის ორგანიზების მიზნით. აქციაში მონაწილეობით, მონაწილე ადასტურებს, რომ იგი გაეცნო და ეთანხმება აქციის წესებს, რომლებიც ეხება მის პერსონალურ მონაცემებს (მონაწილის, როგორც პერსონალური მონაცემების სუბიექტის უფლებები), მათ შორის იმას, რომ შეუძლია გააუქმოს თავისი თანხმობა პერსონალური მონაცემების დამუშავებაზე, ორგანიზატორთან დებულების მე-2 პუნქტში მითითებულ ტელეფონის ნომერზე დაკავშირებით. პერსონალური მონაცემების დამუშავებაზე თანხმობის გაუქმების შემთხვევაში, მონაწილე აღარ დაიშვება აქციაში კვლავ მონაწილეობის მისაღებად. მონაწილეს აქვს უფლება მიიღოს ინფორმაცია ორგანიზატორის, როგორც მისი პერსონალური მონაცემების ოპერატორის შესახებ. მოითხოვოს ორგანიზატორის, როგორც მისი პერსონალური მონაცემების ოპერატორისაგან, საკუთარი პერსონალური მონაცემების დაზუსტება, მათი ბლოკირება, ან განადგურება, იმ შემთხვევაში, თუ პერსონალური მონაცემები არის არასრული, მოძველებული, არასარწმუნო, უკანონოდ მიღებული, ან არ წარმოადგენს აუცილებელს დამუშავების აღნიშნული მიზნისათვის. მიიღოს კანონით გათვალისწინებული ზომები საკუთარი უფლებების დასაცავად.
   5. ორგანიზატორი არ აგებს პასუხს საკუთარი მოვალეობების შეუსრულებლობაზე, თუკი ეს გამოწვეულია მონაწილის მიერ არასრული, მოძველებული, არასარწმუნო პერსონალური მონაცემების წარდგენით.
   6. აქციის წესების დარღვევის შემთხვევაში მონაწილე გამოეთიშება აქციას.
   7. აქციასთან დაკავშირებული შეკითხვებით მონაწილეს შეუძლია მოგვმართოს ტელეფონის ნომერზე: +995 32 2911064 ან მოგვწეროს ელ. ფოსტაზე [info@oriflame.ge](mailto:info@oriflame.ge)